“ฮิลลารี คลินตัน” กวาดคะแนนเสียงเพิ่ม จ่อนั่งแท่นผู้แทนพรรคเดโมแครต
นางฮิลลารี คลินตัน ผู้สมัครรับเลือกตั้งจากพรรคเดโมแครตสามารถกวาดคะแนนเสียงเพิ่มเติมจากคณะผู้แทนที่เวอร์จิ้น ไอร์แลนด์ ไปได้อีก 7 เสียง ส่งผลให้เธอใกล้จะได้ทำหน้าที่ผู้แทนพรรคเดโมแครตอย่างเป็นทางการ เพื่อลงชิงตำแหน่งประธานาธิบดีสหรัฐ
5 มิ.ย. 2559

นางฮิลลารี คลินตัน ผู้สมัครรับเลือกตั้งจากพรรคเดโมแครตสามารถกวาดคะแนนเสียงเพิ่มเติมจากคณะผู้แทนที่เวอร์จิ้น ไอร์แลนด์ ไปได้อีก 7 เสียง ส่งผลให้เธอใกล้จะได้ทำหน้าที่ผู้แทนพรรคเดโมแครตอย่างเป็นทางการ เพื่อลงชิงตำแหน่งประธานาธิบดีสหรัฐ
พรรคเดโมแครตระบุว่า ฮิลลารีสามารถกวาดคะแนนเสียงไปได้ถึง 84.2% ขณะที่คู่แข่งอย่างนายเบอร์นี แซนเดอร์ส ทำคะแนนได้เพียง 12.2% ตามกฎของพรรคเดโมแครตนั้น แคนดิเดทจะต้องได้รับคะแนนเสียงอย่างน้อย 15% เพื่อที่จะได้รับคะแนนเสียงจากคณะผู้แทน ล่าสุดนางฮิลลารีต้องการคะแนนเสียงจากคณะผู้แทนอีกเพียง 60 เสียง เพื่อที่จะลงชิงชัยศึกเลือกตั้งประธานาธิบดีสหรัฐในเดือน พ.ย. ที่จะถึงนี้
 
ที่มา : สำนักข่าวอินโฟเควสท์